Alstremerio

Alstremerio, latine Alstroemeria, ofte nomita perua lilio aŭ inkaa lilio, estas genro de florplantoj en la familio Alstremeriacoj (latine Alstroemeriaceae). Ili ĉiuj devenas de Sudameriko kvankam iuj naturiĝis en Usono, Meksiko, Aŭstralio, Nov-Zelando, Madejro kaj la Kanarioj. Preskaŭ ĉiuj specioj estas limigitaj al unu el du apartaj centroj de diverseco, unu en centra Ĉilio, la alia en orienta Brazilo. Specioj de alstroemerio el Ĉilio estas vintre kreskantaj plantoj dum tiuj de Brazilo somere kreskas. Ĉiuj estas longvivaj plurjaruloj krom A. graminea, eta unujara planto de la dezerto Atakamo de Ĉilio.

La genro estis priskribita de la doktoriĝanta botanikisto Johan Peter Falk kaj lia tezokontrolisto Karolo Lineo en sia disertacio Planta Alströmeria el 1762. Lineo portas la botanikan aŭtoritaton (L.).

Ĝi ricevis sian nomon honore de la sveda barono Clas Alströmer (1736–1794), amiko de Lineo.

Kategorio:Alstremeriacoj